Diari Oficial de la Generalitat Valenciana


Sumari del DOGV 3330, del 15-09-1998 (1998/7702)

RESOLUCIÓ de 9 de setembre de 1998, del subsecretari per a la Modernització de les Administracions Públiques, per la qual es convoca la segona edició del Diploma de Gestió i Direcció Pública.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3330

Data del DOGV
:   15-09-1998

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   1998/7702


Data del document
:   09-09-1998

Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 9 de setembre de 1998, del subsecretari per a la Modernització de les Administracions Públiques, per la qual es convoca la segona edició del Diploma de Gestió i Direcció Pública. [1998/A7702]
  
El directiu públic amb funcions de responsabilitat sobre els recursos humans de l'administració pública és conscient que la societat percep la qualitat en la millora de les seues prestacions, i això suposa un esforç constant de motivació dels empleats públics que en depenen.
  
L'administració valenciana forma el directiu públic en sistemes de gestió que li faculten per a obtindre òptims resultats en la planificació i desenrotllament dels processos administratius, aconseguint eficàcia creixent en les funcions dels recursos humans que conformen aquesta administració pública.
  
En l'anterior exercici va ser convocada la primera edició del Diploma de Gestió i Direcció Pública, els òptims resultats de la qual propicien continuar en la línia ja iniciada, i es convoca una segona edició del citat diploma.
  
D'acord amb les competències reconegudes en el Decret 28/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Administració Pública, resolc:
  
Primer
  
Convocar la segona edició del Diploma de Gestió i Direcció Pública, organitzat per la Generalitat Valenciana, mitjançant l'Institut Valencià d'Administració Pública i ESADE-Escola Superior d'Administració i Direcció d'Empreses.
  
Segon
  
El Diploma de Gestió i Direcció Pública es dirigeix al personal de l'administració del Consell de la Generalitat Valenciana de nivells directius.
  
Tercer. Continguts
  
Les accions formatives que integren el diploma, amb una duració de 270 hores, s'estructuren en els següents mòduls didàctics:
  
Mòdul 1. Funció gerencial en les administracions públiques
  
- Context de la gestió pública en la dècada dels 90
  
- Especificitats de la gestió pública. Enfocament del public management.
  
- Naturalesa del treball directiu. Una visió contingent del treball directiu.
  
- Habilitats directives: treball en equip i situació de comandament.
  
- Dret i management públic
  
- Anàlisi de les polítiques públiques.
  
Mòdul 2. Màrqueting i serveis públics
  
- Màrqueting públic: Concepte i diferències/relacions amb el màrqueting públic, el màrqueting electoral i el màrqueting social.
  
- Intercanvis públics.
  
- Procés de planificació del màrqueting públic: des de l'àmbit de govern fins al àmbit de gestió.
  
- Màrqueting de serveis públics. Esquema de planificació. Posicionament i segmentació com estratègia bàsica del màrqueting.
  
- Estructuració del servei. L'oferta i la servucció.
  
- Demandes i necessitats socials: tècniques d'anàlisi i valoració de experiències.
  
- Implantació de l'enfocament de serveis.
  
Mòdul 3. Programació i procés pressupostari
  
- Procés pressupostari com un marc de la programació en les administracions públiques
  
- Pressupost com instrument de decisió. La crisi del pressupost clàssic i l'evolució del sistemes pressupostaris.
  
- Tècniques racionals de pressupostació: el pressupost per tasques, per objectius, per programes i base zero.
  
- Gestió d'ingressos i gestió de despeses.
  
- Negociació i tècniques de negociació.
  
Mòdul 4. Direcció d' operacions en els serveis públics
  
- Gestió de la producció dels serveis públics.
  
- Medi i millora de la productivitat en l'organització
  
Tècniques bàsiques: control de projectes PERT i gestió de les cues als serveis públics.
  
Millora de la qualitat dels serveis a les administracions públiques.
  
Mòdul 5. Organització
  
- Estructura organitzativa: mecanismes de coordinació, variables de disseny i factors de contingència.
  
- Estructura burocràtica i organització de professionals.
  
- Disfuncions del disseny organitzatiu en les administracions públiques.
  
- Forma divisional.
  
- Forces de mercat en la gestió de serveis públics.
  
Mòdul 6. Gestió de recursos humans
  
- Gestió pública de recursos humans: un enfocament integratiu.
  
- Problemes específics de la gestió de recursos humans en les administracions públiques.
  
- Marc jurídic de la gestió de recursos humans en l'àmbit públic.
  
- Gestió pública de recursos humans i modernització administrativa.
  
- Polítiques i estratègies centrals de la gestió pública de recursos humans.
  
Mòdul 7. Sistemes de informació
  
- Introducció als sistemes d'informació en les organitzacions.
  
- Reenginyeria dels sistemes.
  
- Tecnologies de la informació i el seu impacte en les administracions públiques.
  
- Business Process Reengineering.
  
- Sistemes d'informació en les administracions públiques: situació present i reptes principals.
  
- Sistemes d'informació per a directius públics.
  
Mòdul 8. Control de gestió en les administracions públiques
  
- Concepte de control de gestió.
  
- Especialitats del control de gestió al sector públic.
  
- Metodologies de control.
  
- Direcció per objectius (DPO).
  
- Metodologia ESADE per a la elaboració d'indicadors de gestió en serveis públics.
  
- Criteris per a elaborar una estratègia d'implantació d'un sistema de control de gestió.
  
Mòdul 9. Processos de canvi i la seua gestió en les administracions públiques
  
- Introducció a la direcció estratègica. Grans tendències del canvi de l'entorn i reptes de la gestió pública en els anys 90.
  
- Context polític i organitzatiu de tot el projecte. Funcions del director del projecte.
  
- Gestió del canvi: elements en els processos de modernització administrativa.
  
- Elecció de l'estratègia en la modernització administrativa.
  
- Protagonistes del canvi: actors de la modernització administrativa.
  
Quart. Calendari
  
Les accions formatives es realitzaran durant els mesos d'octubre, novembre i desembre d'enguany i continuaran durant el primer semestre del any 1999 fins al complet acabament.
  
Cinqué. Finançament
  
Aquest diploma serà finançat en la totalitat per l'administració de la Generalitat Valenciana.
  
Sisé. Participants
  
Els participants, fins a un màxim de 35 alumnes, seran seleccionats, d'entre les sol·licituds rebudes, per la Comissió de Selecció que es constituirà a l'efecte. Caldrà emplenar una instància i adjuntar determinada documentació, tal com s'expressa en els punts seté i vuité de la present convocatòria.
  
Seté. Comissió de selecció
  
Estarà integrada per dos representants de la Generalitat Valenciana, dos professors d'ESADE i un secretari d'actes.
  
En representació de la Generalitat Valenciana la cap de l'Àrea de l'IVAP i el cap de l'Àrea de Funció Pública, i en representació d'ESADE els professors Francesc Cribillers i Manuel Férez. Actuarà com a secretari, amb veu però sense vot, el cap del Servei de Formació de l'IVAP.
  
Els criteris de selecció prioritzaran els candidats que actualment estiguen ocupant un lloc de treball amb un perfil clarament directiu hauran d'acreditar documentalment l'esmentada experiència.
  
Així mateix, els interessats hauran d'aportar una descripció de les funcions del seu lloc de treball adjuntant també una descripció de la importància que la seua participació en el diploma pot suposar per a l'administració de la Generalitat Valenciana, amb una extensió total màxima de cinc pàgines i es mantindrà amb l'aspirant una entrevista que versarà sobre la memòria presentada.
  
Els sol·licitants seran seleccionats d'acord amb l'experiència acreditada, la memòria aportada i el resultat de l'entrevista.
  
Vuité. Sol·licituds i termini
  
Les sol·licituds hauran de presentar-se a l'IVAP, carrer Museu número 3, de València (46179), segons model annex a aquesta resolució, des de l'endemà de la publicació de la present resolució al Diari Oficial de la Generalitat Valenciana.
  
Es podrà trametre igualment per qualssevol del mitjans establits pel article 38 de la Llei de Règim Jurídic de les Administracions Públiques i del Procediment Administratiu Comú.
  
El termini de presentació de sol·licituds finalitzarà als 10 dies hàbils comptats des de l'endemà de la publicació al Diari Oficial de la Generalitat Valenciana de la present convocatòria.
  
Nové. Llista de seleccionats
  
L'IVAP comunicarà directament als interessats l'admissió al diploma de referència, així com les dates i els horaris definitius de realització.
  
Deu. Obtenció del diploma
  
Aquells participants que superen el programa d'estudis rebran el Diploma de Gestió i Direcció Pública, emés conjuntament per l'IVAP i ESADE com a institució integrada en la Universitat Ramon Llull.
  
En aquest sentit els assistents hauran de complir amb els requisits d'assistència en un 80% i elaborar un treball sota la tutoria d'un professor d'ESADE que consistirà en un projecte d'innovació o de millora de la gestió.
  
Onze. Recursos
  
Contra la present resolució, els interessats podran interposar un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptats des de la publicació al Diari Oficial de la Generalitat Valenciana, de conformitat amb el que disposen els articles 58 i següents de la Llei de 26 de desembre de 1956, de la Jurisdicció Contenciosa Administrativa, prèvia comunicació a la Conselleria d'Economia, Hisenda i Administració Pública, segons el que disposa l'article 110.3 de la Llei 30/1992, de 26 de novembre.